钦定古今图书集成/理学汇编/文学典/第105卷 > 王荔
## 钦定古今图书集成/理学汇编/文学典/第105卷 > 王荔

按《畿辅通志》：“荔字子岩，号青屏，高阳人。嘉靖时举人。
有诗名，理登州府，廉而明，不阿上官意。上官恶之，荔
作诗以自白。断狱爰书皆诗句，山东诸名胜游咏殆
遍，直指有所索，答以诗。数年投劾归，囊惟诗稿数册。
居乡为万木亭，与弟云屏、萝屏日相倡和。西之山，东
之水，无处不至，至则留题，至今碑版存焉。里中人指”
其故宅曰“诗王家。”